Zásahy hliadok MsP v 24. týždni 
	V týždni od 8. júna do 14. júna 2009 preveroval hliadky mestskej polície v hlavnom meste 2129 udalostí. Medzi nimi bolo aj 221 takých, ktoré po overení hliadkami priamo na mieste sa ukázali ako neopodstatnené.
	Opodstatnenými na druhej strane boli ale priestupky motoristov voči pravidlám  bezpečnosti a plynulosti v cestnej premávke a takýchto porušení zistili a riešili hliadky 1004. V dvoch prípadoch motoristi zaparkovali svoje vozidlá na miestach vyhradených pre zdravotne postihnutých občanov bez oprávnenia parkovať tu.
	V súvislosti s parkovaním na vyhradených parkovacích miestach zistili hliadky mestskej polície v sledovanom týždni 73 priestupkov. V oblasti porušení verejného poriadku zistili hliadky mestskej polície 37 priestupkov. Na telefonáty, v ktorých občania poukazovali na prípady rušenia nočného pokoja zasahovali jednotlivé hliadky 20 krát.
	Značná časť priestupkov sa týkala opäť porušení všeobecne záväzných nariadení o čistote a poriadku a týchto priestupkov bolo 191. V rozpore so zásadami ambulantného predaja a trhového poriadku predávalo svoje výrobky 17 predajcov. Na trávnatých plochách svoje vozidlá zaparkovalo 58 motoristov.
	Štatistika mestskej polície ďalej prezrádza, že v zóne s dopravným obmedzením zistili hliadky mestskej polície 220 porušení a v pešej zóne sa stalo 6 priestupkov. Alkoholické nápoje napriek zákazu ich konzumácie na verejných priestranstvách si doprialo 130 priestupcov.
	Majitelia psov štatistiku mestskej polície doplnili o 21 nových priestupkov. Prípady obťažovania okoloidúcich žobrákmi sa vyskytli 26 krát. Na mieste úrady spracovali jednotlivé stanice mestskej polície 10 hlásení o vozidlách vykazujúcich známky autovrakov. Do týždňovej štatistiky mestskej polície prispeli aj niektorí taxikári. Kontroly na výkon taxikárskeho  povolania objavili v ich radoch 29 porušení.
	Štatistika mestskej polície v sledovanom týždni ďalej prezrádza, že najviac priestupkov riešili hliadky mestskej polície na Vajnorskej ulici a to 62. Blokovacie zariadenia na nesprávne parkujúce vozidlá nasadili hliadky na 658 vozidiel a 188 motoristov si po odtiahnuté vozidlá muselo zájsť na parkoviská odťahovacích služieb.